хумор за Москва
Руски генерал ловял риба на реката до дачата си. Малко преди да си тръгне след неуспешния риболов, хванал една малка златна рибка. Понечил да я сложи в кошчето, но тя му се примолила с жален глас, че ако я пусне, ще му изпълни 1 желание.
 - Какво желание можеш да ми изпълниш? - попитал генерала.
 - Мога да ти направя една хубава петстайна дача.
 - Моята е седемстайна.
 - Тогава ще ти дам голям апартамент в центъра на Москва.
 - Аз имам два. 
 - Ще те направя Герой на Съветския съюз.
 - Аз съм.
 - Тогава - втори път Герой.
 Генералът помислил малко, съгласил се и хвърлил рибката във водата. Тогава тя пляснала с опашка и генералът се озовал в пълна бойна униформа с две гранати в ръце срещу 20 немски танка.